Document ID: /roh_data/filtered/Bilingualer_Corpus_interleaved-it-rm.jsonl.gz/1539

This is a text translated from Italian to Rumantsch Grischun.
Prevista anche nel Cantone dei Grigioni la realizzazione della rete radio di sicurezza POLYCOM

L'attuale rete radio utilizzata oggi nei Grigioni dagli organi di intervento in caso di catastrofi e dalla polizia è superata e deve essere sostituta da una nuova rete radio di sicurezza. Questo è quanto propone il Governo al Gran Consiglio nel suo messaggio concernente la concessione di un credito d'impegno per la realizzazione della parte della rete radio di sicurezza POLYCOM a carico del Cantone. Il Parlamento discuterà l'affare nella sessione di aprile.

La rete radio utilizzata dagli organi di intervento in caso di catastrofi e dalla polizia (DISCO) esistente della Polizia cantonale deve urgentemente essere sostituita da una nuova rete radio. Il Governo chiede pertanto al Gran Consiglio di concedere un credito d'impegno per la realizzazione di una nuova rete radio di sicurezza, che per la prima volta consentirà un'adeguata comunicazione radio tra i partner della protezione della popolazione e delle organizzazioni d'intervento d'emergenza. Oggi, nel Cantone dei Grigioni le autorità e le organizzazioni di salvataggio e di sicurezza (polizia, pompieri, servizi ambulanza, protezione civile, guardie di confine e unità di sostegno dell'esercito) utilizzano reti radio differenti. I partner possono comunicare tra loro soltanto utilizzando il canale di coordinamento non criptato. La nuova rete radio POLYCOM è in uso anche a livello federale e in altri Cantoni. Sono state esaminate anche reti radio alternative, ma queste non soddisfano l'obiettivo di una comunicazione radio tra tutti i partner della protezione della popolazione e delle organizzazioni d'intervento d'emergenza. Inoltre, la Confederazione concede sussidi soltanto in caso di realizzazione della rete radio di sicurezza POLYCOM.

Per una copertura radio sufficiente del Cantone sono necessarie in totale 91 stazioni base in tutto il territorio cantonale. 57 di queste stazioni base vengono realizzate e finanziate dal Corpo delle guardie di confine. Il Cantone deve realizzare e finanziare 34 stazioni base. Per la realizzazione della parte della nuova rete radio di sicurezza che spetta al Cantone il Governo chiede al Gran Consiglio di concedere un credito d'impegno di 55 milioni di franchi lordi. A questi investimenti partecipano l'Ufficio federale delle strade, l'Ufficio federale della protezione della popolazione, il Corpo delle guardie di confine e armasuisse. Al Cantone dei Grigioni rimane un onere netto di circa 27,4 milioni di franchi per la realizzazione dell'infrastruttura.

La nuova rete radio di sicurezza deve essere realizzata dal Corpo delle guardie di confine in collaborazione con il Cantone. In questo modo è possibile sfruttare sinergie nello svolgimento del progetto e risparmiare costi. Il programma prevede la messa in esercizio della rete radio dopo la realizzazione dell'infrastruttura, ossia a metà del 2012. La gestione e la manutenzione devono avvenire tramite un centro di competenze gestito in comune dal Cantone e dal Corpo delle guardie di confine. Questo centro verrà insediato nella sede della Polizia cantonale. Le spese d'esercizio nette vengono preventivate in circa 2,3 milioni di franchi all'anno. Dedotta la partecipazione da parte del Corpo delle guardie di confine, per il Cantone dovrebbe risultare una spesa annua di circa 1,2 milioni di franchi.

Persona di riferimento:

Consigliera di Stato Barbara Janom Steiner, Direttrice del Dipartimento di giustizia, sicurezza e sanità, tel. 081 257 25 01

Organo: Governo

Fonte: it Cancelleria dello Stato dei Grigioni

16.02.2009
La rait radiofonica da segirezza POLYCOM duai vegnir realisada er en il chantun Grischun

La rait radiofonica da catastrofas e da polizia che vegn utilisada oz en il Grischun è antiquada e duai vegnir remplazzada tras ina nova rait radiofonica da segirezza. Quai propona la regenza al cussegl grond en sia missiva davart la concessiun d'in credit d'impegn per realisar la part chantunala da la rait radiofonica da segirezza POLYCOM. Il parlament vegn a tractar questa fatschenta en la sessiun d'avrigl.

La rait radiofonica da catastrofas e da polizia existenta (DISCO) da la polizia chantunala sto vegnir remplazzada urgentamain tras in nov sistem radiofonic. La regenza propona perquai al cussegl grond da conceder in credit d'impegn per installar ina nova rait radiofonica da segirezza. Da nov permetta quella da colliar las partenarias ed ils partenaris da la protecziun da la populaziun e da las organisaziuns d'intervenziun d'urgenza cun ina rait radiofonica che correspunda als basegns. En il chantun Grischun utiliseschan las autoritads e las organisaziuns da salvament e da segirezza (polizia, pumpiers, servetschs da salvament, protecziun civila, guardias da cunfin e furmaziuns da sustegn da l'armada) oz differentas raits radiofonicas. Ellas pon communitgar ina cun l'autra mo en furma nuncodada sur il chanal da coordinaziun. Il nov sistem radiofonic previs POLYCOM vegn utilisà er da la confederaziun e dad auters chantuns. Auters sistems radiofonics èn medemamain vegnids examinads. Quels n'adempleschan dentant betg la finamira da colliar tut las partenarias e tut ils partenaris da la protecziun da la populaziun e da las organisaziuns d'intervenziun d'urgenza cun ina rait radiofonica. Plinavant paja la confederaziun mo contribuziuns per realisar la rait radiofonica da segirezza POLYCOM.

Per in provediment radiofonic suffizient dal chantun dovri tut en tut 91 staziuns da basa en l'entir Grischun. 57 staziuns da basa vegnan construidas e finanziadas dal corp da guardias da cunfin. Il chantun sto construir e finanziar 34 staziuns da basa. Per realisar la part chantunala da la rait radiofonica da segirezza propona la regenza al cussegl grond da conceder in credit d'impegn da 55 milliuns francs bruts. A questas investiziuns sa participeschan l'uffizi federal da vias, l'uffizi federal da protecziun da la populaziun, il corp da guardias da cunfin sco er l'armasuisse. Al chantun Grischun resta ina grevezza netta da 27.4 milliuns francs per installar l'infrastructura.

La nova rait radiofonica da segirezza duai vegnir installada dal corp da guardias da cunfin en collavuraziun cun il chantun. Uschia sa laschan cuntanscher sinergias tar la realisaziun dal project ed i pon vegnir spargnads custs. Il plan da termins prevesa che la rait radiofonica po vegnir messa en funcziun mez da l'onn 2012, suenter che l'infrastructura è installada. La nova rait radiofonica duai vegnir manada e mantegnida tras in center da cumpetenza che suttastat a la responsabladad communabla dal chantun e dal corp da guardias da cunfin. Quest center da cumpetenza vegn domicilià tar la polizia chantunala. Ils custs da gestiun nets vegnan calculads cun var 2.3 milliuns francs per onn. Suenter la deducziun da la participaziun dal corp da guardias da cunfin dastgassan resultar custs annuals da var 1.2 milliuns francs per il chantun.

Infurmaziuns:

cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

Gremi: regenza

Funtauna: rg chanzlia chantunala dal Grischun

16.02.2009